b'\n_START_ARTICLE_\nAntonio Horvati\xc4\x87\n_START_PARAGRAPH_\nAntonio Horvati\xc4\x87 (1997.), hrvatski bejzbola\xc5\xa1._NEWLINE_Baseball igra od 6. godine. Poha\xc4\x91a srednju tehni\xc4\x8dku \xc5\xa1kolu u Karlovcu. Igra\xc4\x8d je karlova\xc4\x8dkog kluba Olimpija 83. _NEWLINE_Sredinom travnja 2015. izabran je u mladu reprezentaciju europskog kontinenta. Sastavili su ju treneri i skauti iz Major League Baseball na osnovu prikazanog na akademijama MLB-a u Europi te nedavnom turniru u Sant Boiu. Na tom je turniru Horvati\xc4\x87 igrao za "ostatak Europe" i bio progla\xc5\xa1en za najboljeg igra\xc4\x8da. U sastavu europske mlade reprezentacije jedan je od samo tri igra\xc4\x8da na listi 25 najboljih mladih europskih bejzbola\xc5\xa1a, na kojeg treneri ra\xc4\x8dunaju i kao pitchera (baca\xc4\x8da) i kao igra\xc4\x8da u polju. Bilo je predvi\xc4\x91eno da ta mlada europska reprezentacija nastupi na ednom od najve\xc4\x87ih svjetskih turnira u Jupiteru na Floridi koji se odr\xc5\xbeao od 16. do 24. lipnja 2015. Ondje je u konkurenciji bilo \xc4\x8dak 300 mom\xc4\x8dadi iz Amerike, postojbine baseballa. Mlada europska reprezentacija odigrala je \xc5\xa1est utakmica, me\xc4\x91u ostalim i s ameri\xc4\x8dkom mladom reprezentacijom, koja se odigrala na stadionu MLB-a\xc5\xa1ke mom\xc4\x8dadi Miami Marlinsa._NEWLINE_Potkraj travnja 2015. najavljeno je da bi mogao postati prvi Hrvat iz Hrvatske koji \xc4\x87e potpisati profesionalni ugovor u Americi. Skauti su ve\xc4\x87 tad iskazali zanimanje za Horvati\xc4\x87a. _NEWLINE_Na ameri\xc4\x8dkoj je turnerji odu\xc5\xa1evio skaute na MLB-voim trening kampovima te kao \xc4\x8dlan europske reprezentacije Europe na toj turneji. Kamp u Nizozemskoj bio je prevaga. Ondje ga je uo\xc4\x8dio i dodatno testirao skaut Tampa Bay Raysa i u njemu vidio potencijal za poziciju koju Horvati\xc4\x87 ina\xc4\x8de ne igra u Hrvatskoj \xe2\x80\x93 poziciju hvata\xc4\x8da. Polovicom listopada 2015. najavljeno je da bi Horvati\xc4\x87 mogao potpisati ugovor s Tampa Bay Raysima, \xc5\xa1to je veliki uspjeh, premda je jo\xc5\xa1 daleki put do nastupa u prvoj mom\xc4\x8dadi: samo je 60 Europljana u proteklih 15 godina potpisalo ugovor s nekom MLB-ovskom mom\xc4\x8dadi. Vjerojatno je da \xc4\x87e nakon potpisivanja ugovora Horvati\xc4\x87 zaigrati za neki od manjih kluobva, koje svaki klub iz MLB-a ima pod svojim okriljem i u kojima se bruse za budu\xc4\x87u karijeru i vrlo je izvjesno da \xc4\x87e prvo igrati u Dominikanskoj Republici, gdje se igra jedna od najboljih baseball liga izvan SAD-a._NEWLINE_Do ameri\xc4\x8dke ponude, Horvati\xc4\x87 je imao jo\xc5\xa1 ponude iz Nizozemske i \xc4\x8ce\xc5\xa1ke, ali se odlu\xc4\x8dio za ameri\xc4\x8dku.'